L’UJI promou a través de l'audiovisual l'excel·lència investigadora i les vocacions científiques 



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2014/09/2q/videos-grups-economia/&url=/com/noticies/2014/09/2q/videos-grups-economia/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2014/09/2q/videos-grups-economia/&url=/com/noticies/2014/09/2q/videos-grups-economia/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2014/09/2q/videos-grups-economia/&url=/com/noticies/2014/09/2q/videos-grups-economia/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2014/09/2q/videos-grups-economia/&url=/com/noticies/2014/09/2q/videos-grups-economia/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI promou a través de l'audiovisual l'excel·lència investigadora i les vocacions científiques 24 membres de quatre grups parlen sobre la seua vocació investigadora i la contribució de la ciència a la societat

22/09/2014 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

[![







![Grup Economia Experimental i Computacional](http://www.svideo.uji.es/svideo_flash/jpeg/Grup_Economia_val.jpg "No video playback capabilities, please download the video below")
](http://www.svideo.uji.es/svideo_flash/jpeg/Grup_Economia_val.jpg)](http://www.svideo.uji.es/svideo_flash/minut/Grup_Economia_val_1min.mp4)

La Unitat de Cultura Científica i de la Innovació (UCC+i) de la Universitat Jaume I, adscrita al Servei de Comunicació i Publicacions, ha produït sis vídeos dirigits a promoure alguns dels grups de recerca d'excel·lència de la Universitat, fomentar les vocacions científiques i conscienciar de la importància de l'aportació de la ciència en el progrés de la societat. El projecte s'ha completat amb la realització de 15 vídeos de vocabulari científic en els quals s'expliquen conceptes relacionats amb el treball de recerca de cadascun dels grups. Amb la finalitat d'afavorir l'accessibilitat de totes les persones i la internacionalització dels vídeos, tots els productes audiovisuals estan subtitulats en espanyol per a persones cegues i en anglès.

Les produccions audiovisuals s'emmarquen en el projecte «Fem ciència excel·lent. Promoció audiovisual dels grups de recerca d'alt rendiment de la Universitat Jaume I de Castelló» desenvolupat gràcies a la col·laboració de la Fundació Espanyola per a la Ciència i la Tecnologia (FECYT) del Ministeri d'Economia i Competitivitat i de les empreses Facsa i Iproma del Grupo Gimeno Servicios.

El projecte ha inclòs la realització d'un vídeo d'un grup de recerca de cadascun dels centres i facultats de l’UJI: el grup de [Dispositius Fotovoltaics i Optoelectrònics](http://blogs.uji.es/cienciatv/ca/2014/09/11/fem-ciencia-excel%C2%B7lent-grup-de-dispositius-fotovoltaics-optoelectronics/) de l'Escola Superior de Tecnologia i Ciències Experimentals; el Laboratori de Psicologia i Tecnologia [LABPSITEC](http://blogs.uji.es/cienciatv/ca/2014/09/11/fem-ciencia-excel%C2%B7lent-laboratori-de-psicologia-tecnologia-labpsitec/) de la Facultat de Ciències de la Salut; el grup d['Economia Experimental i Computacional](http://blogs.uji.es/cienciatv/ca/2014/09/11/fem-ciencia-excel%C2%B7lent-grup-deconomia-industrial-experimental/) de la Facultat de Ciències Jurídiques i Econòmiques, i el grup de Traducció i Comunicació en els Mitjans Audiovisuals ([TRAMA](http://blogs.uji.es/cienciatv/ca/2014/09/11/fem-ciencia-excel%E2%80%A2lent-grup-de-traduccio-comunicacio-en-els-mitjans-audiovisuals-trama/)) de la Facultat de Ciències Humanes i Socials. En un primer moment, l'elecció inicial dels grups es va realitzar prenent com a referència l'adjudicació d'assignacions econòmiques de 2013 de l’UJI als grups de recerca d'alt rendiment, segons els criteris establerts en el Pla Plurianual de Finançament per a les Universitats Públiques Valencianes (PPF). La finalitat dels vídeos és, d'una banda, oferir a aquests grups una nova eina amb la qual explicar la seua labor investigadora a la comunitat científica i al sector empresarial, i de l’altra, utilitzar el format audiovisual per a explicar a la societat en què s'inverteix els diners públics i quines són les línies de recerca i els principals assoliments d'aquests quatre grups. L'objectiu és continuar en un futur el projecte amb l'edició de nous vídeos de grups d'excel·lència.

**D'astronautes a James Bond**

El projecte s'ha completat amb l'edició de dos nous [vídeos sobre vocacions científiques](http://blogs.uji.es/cienciatv/ca/2014/09/11/vocacions-cientifiques-dastronautes-james-bond/) i sobre l'aportació de la ciència a la societat, elaborats a partir de les declaracions dels 24 investigadors i investigadores dels quatre grups que participen en els audiovisuals. A tots ells se'ls va plantejar la pregunta de què volien ser quan eren petits i si la recerca ja estava entre les seues opcions. Astronauta, professor, veterinària, psicòloga, actriu, futbolista o James Bond, les vocacions dels investigadors i investigadores eren molt variades i en la majoria dels casos la trajectòria científica es va presentar més tard, encara que sí que coincideixen molts a assenyalar que ja des de petits tenien un caràcter curiós i indagador.

Un altre vídeo recull les reflexions d'aquests científics i científiques de diferents àrees del saber sobre la importància de l'[aportació de la recerca a la societat](http://blogs.uji.es/cienciatv/ca/2014/09/11/de-la-sostenibilitat-al-benestar-aportacions-de-la-ciencia-la-societat/), i coincideixen a destacar que es tracta de la base per a l'avanç de la societat i el pilar del nostre benestar. Millorar la qualitat de vida, fer un món més sostenible, superar nous reptes, desenvolupar nous coneixements, avançar en nous camps socials i aportar visió crítica són alguns dels objectius de la ciència destacats pels investigadors i investigadores.

A més, s'han realitzat un total de 15 vídeos de vocabulari científic en els quals s'expliquen termes relacionats amb la labor investigadora dels quatre grups de recerca. En concret, a través de vídeos d'aproximadament un minut de durada, s'expliquen conceptes relacionats amb la psicologia com ara [*teràpia emocional en línia*](http://blogs.uji.es/cienciatv/ca/2014/07/03/vocabulari-cientific-terapia-emocional-en-linia/), [*trastorn* *adaptatiu*](http://blogs.uji.es/cienciatv/ca/2014/07/03/vocabulari-cientific-trastorn-adaptatiu/) i [*psicologia positiva*](http://blogs.uji.es/cienciatv/ca/2014/07/03/vocabulari-cientific-psicologia-positiva/); amb l'àmbit de l'economia, com ara [*risc sistèmic*](http://blogs.uji.es/cienciatv/ca/2014/06/24/vocabulari-cientific-risc-sistemic/), [*equilibri de Nash*](http://blogs.uji.es/cienciatv/ca/2014/05/29/vocabulari-cientific-equilibri-de-nash/), [*presa de decisions sota incertesa*](http://blogs.uji.es/cienciatv/ca/2014/05/28/vocabulari-cientific-presa-de-decisions-sota-incertesa/) i [*funció de probabilitat ponderada*](http://blogs.uji.es/cienciatv/ca/2014/05/28/vocabulari-cientific-funcio-de-probabilitat-ponderada/), i amb la traducció audiovisual, com ara [*traducció per a l'accessibilitat*](http://blogs.uji.es/cienciatv/ca/2014/02/24/vocabulari-cientific-traduccio-per-laccesibilitat/), [*localització de videojocs*](http://blogs.uji.es/cienciatv/ca/2014/02/14/vocabulari-cientific-localitzacio-de-videojocs/), [*subtitulació*](http://blogs.uji.es/cienciatv/ca/2014/02/14/vocabulari-cientific-subtitulacio/) i [*doblatge*](http://blogs.uji.es/cienciatv/ca/2014/02/14/vocabulari-cientific-doblatge/), així com conceptes relacionats amb el treball del grup de Dispositius Fotovoltaics i Optoelectrònics, entre els quals hi ha [*optoelectrònic*](http://blogs.uji.es/cienciatv/ca/2014/05/22/vocabulari-cientific-optoelectronic/), [*cèl·lula microbiana*](http://blogs.uji.es/cienciatv/ca/2014/05/26/vocabulari-cientific-cel%C2%B7lula-microbiana/), [*cèl·lula solar*](http://blogs.uji.es/cienciatv/ca/2014/05/22/vocabulari-cientific-cel%E2%80%A2lula-solar/) i [*nanotecnologia*](http://blogs.uji.es/cienciatv/ca/2014/05/23/vocabulari-cientific-nanotecnologia/). En aquest cas, els vídeos vénen a ampliar el projecte de vocabulari científic impulsat també per la UCC+i de l’UJI i que recull ja més de cinquanta conceptes.

Tots els vídeos es poden trobar al videoblog [Ciència UJI TV](http://blogs.uji.es/cienciatv/), el canal audiovisual gestionat per la Unitat de Cultura Científica i de la Innovació de l’UJI, integrada en la xarxa de UCC+i de la FECYT. Ciència UJI TV ofereix en l'actualitat 260 continguts disponibles en valencià, espanyol i anglès i acumula des de la seua engegada, a finals de 2011, més de 45.000 pàgines vistes i prop de 18.000 usuaris, el 39% dels quals són de fora d'Espanya. El canal compta amb la col·laboració de la FECYT i el patrocini de les empreses de Gimeno Servicios Facsa i Iproma.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00